title: Sklep Evropskega parlamenta in Sveta z dne 13. decembra 2001 o uporabi instrumenta za prilagodljivost (odstavek 24 Medinstitucionalnega sporazuma z dne 6. maja 1999 o proračunski disciplini in izboljšanju proračunskega postopka)

text:
Pomembno pravno obvestilo

|

32002D0158

Uradni list L 053 , 23/02/2002 str. 0028 - 0029

		Sklep Evropskega parlamenta in Svetaz dne 13. decembra 2001o uporabi instrumenta za prilagodljivost (odstavek 24 Medinstitucionalnega sporazuma z dne 6. maja 1999 o proračunski disciplini in izboljšanju proračunskega postopka)(2002/158/ES)EVROPSKI PARLAMENT IN SVET EVROPSKE UNIJE STA –ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [1] in zlasti odstavka 24 navedenega sporazuma,ob upoštevanju predloga uredbe Sveta, ki naj bi spodbudila preoblikovanje plovil in preusmeritev ribičev, ki so bili do leta 1999 odvisni od Sporazuma o ribištvu z Marokom (COM(2001)384 — 2001/0163(CNS)) [2],ob upoštevanju sklepov usklajevalnega sestanka med Svetom in delegacijo Evropskega parlamenta, na katerem je sodelovala tudi Komisija z dne 21. in 22. novembra 2001, ko je dal Svet predlog proračuna Evropske unije za finančno leto 2002 v drugo branje,ob upoštevanju naslednjega:(1) Ker sporazum o ribištvu med Evropsko unijo in Kraljevino Maroko ni bil podaljšan, je Evropski svet v Nici pozval Komisijo, naj predloži predloge za prestrukturiranje flote Skupnosti, ki je delovala v maroških vodah.(2) Posebni ukrep za preoblikovanje španske in portugalske flote, ki ga je predlagala Komisija 18. julija 2001 in je ocenjen na 197 milijonov evrov, predvideva podobne ukrepe kot so bili ukrepi, financirani iz Finančnega instrumenta za usmerjanje ribištva (FIUR) in tudi uporablja enake delovne postopke, čeprav predlaga posebno ureditev za zadevni floti.(3) Ta ukrep spada pod rubriko 2 "Strukturni ukrepi", podrubriko "Strukturni skladi", finančnega načrta in dopolnjuje kompenzacijske zneske, ki so rezervirani za ta namen od januarja 2000.(4) Ukrepi za pomoč področjem, ki mejijo na države prosilke, so v proračunu predvideni v višini 30 milijoni evrov za leto 2002 v rubriki "Strukturni ukrepi" kot del pobude Skupnosti Interreg.(5) V skladu z drugim odstavkom odstavka 12 Medinstitucionalnega sporazuma zneski, ki so namenjeni za vse ukrepe iz rubrike 2 "Strukturni ukrepi" finančnega načrta, ne puščajo manevrskega prostora.(6) Pogoji za uporabo instrumenta za prilagodljivost, določeni v odstavku 24 zgoraj omenjenega Medinstitucionalnega sporazuma, so potemtakem izpolnjeni –SKLENILA:Člen 1Za splošni proračun Evropske unije se za proračunsko leto 2002 uporabi instrument za prilagodljivost za zagotovitev 200 milijonov evrov odobrenih proračunskih sredstev za prevzem obveznosti.Člen 2Od tega zneska se 170 milijonov evrov uporabi za financiranje posebnega ukrepa za spodbujanje preoblikovanja plovil in preusmeritev ribičev, ki so bili do leta 1999 odvisni od Sporazuma o ribištvu z Marokom, ki so vključeni v rubriko "Strukturni ukrepi" finančnega načrta iz nove vrstice B2–2 0 0 N splošnega proračuna Evropske unije za finančno leto 2002.Preostalih 30 milijonov evrov se uporabi za financiranje ukrepov za okrepitev konkurenčnosti področij, ki mejijo na države kandidatke, iz poglavja B2–1 4 "Pobude Skupnosti" v okviru programa Interreg.Člen 3Ta sklep se objavi v Uradnem listu Evropskih skupnosti (serija L) hkrati s splošnim proračunom Evropske unije za finančno leto 2002 [3].V Strasbourgu, 13. decembra 2001Za Evropski svetPredsednicaN. FontaineZa SvetPredsednikJ. Vande Lanotte[1] UL C 172, 18.6.1999, str. 1.[2] UL C 270 E, 25.9.2001, str. 266.[3] UL L 29, 31.1.2002.--------------------------------------------------


title: Sklep Sveta z dne 20. oktobra 1999 o določitvi organa za imenovanje generalnega sekretariata Sveta

text:
Pomembno pravno obvestilo

|

31999D0692

Uradni list L 273 , 23/10/1999 str. 0012 - 0013

		Sklep Svetaz dne 20. oktobra 1999o določitvi organa za imenovanje generalnega sekretariata Sveta(1999/692/ES, ESPJ, Euratom)SVET EVROPSKE UNIJE JE –ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev Skupnosti, ki jih določa Uredba Sveta (EGS, Euratom, ESPJ) št. 259/68 z dne 29. februarja 1968 [1], kakor je bila nazadnje spremenjena z Uredbo (ES, ESPJ, Euratom) št. 1238/1999 [2], in zlasti člena 2 navedenih kadrovskih predpisov in člena 6 navedenih pogojev,ob upoštevanju naslednjega:(1) V skladu s prvim pododstavkom člena 207(2) Pogodbe ES, prvim pododstavkom člena 30(2) Pogodbe ESPJ in prvim pododstavkom člena 121(2) Pogodbe Euratom, kakor so bile spremenjene z Amsterdamsko pogodbo, ki je začela veljati 1. maja 1999, je generalni sekretariat Sveta podrejen generalnemu sekretarju, visokemu predstavniku za skupno zunanjo in varnostno politiko, v nadaljevanju "generalni sekretar", ki mu pomaga namestnik generalnega sekretarja.(2) Treba je sprejeti nov sklep, ki bo določil organ za imenovanje generalnega sekretariata Sveta, in razveljavil Sklepa 63/2/Euratom in 63/9/EGS [3] –SKLENIL:Člen 1Pooblastila, ki so na organ za imenovanje prenesena s Kadrovskimi predpisi, na organ, pristojen za sklepanje kadrovskih pogodb, pa s Pogoji za zaposlitev drugih uslužbencev, glede generalnega sekretariata Sveta izvajajo:(a) Svet za generalnega sekretarja in namestnika generalnega sekretarja;(b) Svet na predlog generalnega sekretarja glede uporabe členov 1, 13, drugega odstavka člena 15, členov 16, 22, 29, 30, 31, 32, 38, 41, 49, 50, 51, 78, 87, 88, 89 in 90 za uradnike in druge uslužbence iz razreda 1 kategorije A; generalni sekretar lahko svoje pooblastilo glede predloga prenese na namestnika generalnega sekretarja;(c) generalni sekretar v drugih primerih; generalni sekretar lahko svoja pooblastila prenese na namestnika generalnega sekretarja.Namestnik generalnega sekretarja lahko vsa pooblastila, ki jih nanj prenese generalni sekretar, v celoti ali delno prenese na generalnega direktorja administracije, kolikor gre za uporabo Pogojev za zaposlitev drugih uslužbencev in Kadrovskih predpisov za uradnike v kategorijah B, C in D. Prenosa pooblastil pa ne sme razširiti na pooblastila, ki so nanj prenesena glede imenovanja uradnikov in njihovega prenehanja zaposlitve ter glede zaposlovanja drugih uslužbencev.Člen 2Sklepa 63/9/EGS in 63/2/Euratom se razveljavita.Člen 3Ta sklep začne učinkovati z dnem sprejetja.Člen 4Ta sklep se objavi v Uradnem listu Evropskih skupnosti.V Bruslju, 20. oktobra 1999Za SvetPredsednicaT. Halonen[1] UL L 56, 4.3.1968, str. 1.[2] UL L 150, 17.6.1999, str. 1.[3] Sklepa Sveta z dne 14. maja 1962 o določitvi organa za imenovanje sekretariata Svetov (UL 5, 16.1.1963, str. 33 in str. 34).--------------------------------------------------


title: Sklep Sveta z dne 8. novembra 2010 o podpisu Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije, v imenu Unije in o njegovi začasni uporabi

text:
               21.1.2011

               SL

               Uradni list Evropske unije

               L 18/2

         SKLEP SVETA
   z dne 8. novembra 2010
   o podpisu Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije, v imenu Unije in o njegovi začasni uporabi
   (2011/34/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 114, 168, 169, 172, člena 173(3), 188 in 192 v povezavi s členom 218(5) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 18. junija 2007 pooblastil Komisijo za pogajanja o Protokolu k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani (1) o Okvirnem sporazumu o splošnih načelih za sodelovanje Ukrajine v programih Unije (v nadaljnjem besedilu: Protokol).

               (2)

               Pogajanja so bila po mnenju Komisije uspešno zaključena.

               (3)

               Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost.

               (4)

               Protokol bi bilo treba s pridržkom njegove poznejše sklenitve podpisati v imenu Unije.

               (5)

               Do zaključka postopkov, potrebnih za njegovo sklenitev, bi bilo treba Sporazum v skladu s členom 10 Protokola uporabljati začasno –

         SPREJEL NASLEDNJI SKLEP:
   Člen 1
   Podpis Sporazuma o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije (v nadaljnjem besedilu: Protokol) se odobri v imenu Unije, s pridržkom sklenitve navedenega sporazuma.
   Besedilo protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije, s pridržkom njegove sklenitve.
   Člen 3
   Protokol se začasno uporablja od datuma njegovega podpisa do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Bruslju, 8. novembra 2010

            Za Svet

            Predsednik

         M. WATHELET

      (1)  UL L 49, 19.2.1998, str. 3.

      PROTOKOL
      k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije
      EVROPSKA UNIJA, v nadaljnjem besedilu: Unija,
      na eni strani, in
      UKRAJINA
      na drugi strani,
      v nadaljnjem besedilu: pogodbenici, STA SE –
      ob upoštevanju naslednjega:

                  (1)

                  Ukrajina je 1. marca 1998 sklenila Sporazum o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Ukrajino na drugi strani (1) (v nadaljnjem besedilu: Sporazum), ki je začel veljati 1. marca 1998.

                  (2)

                  Evropski svet je na zasedanju v Bruslju 17. in 18. junija 2004 z naklonjenostjo sprejel predloge Komisije o evropski sosedski politiki (ESP) ter potrdil sklepe Sveta z dne 14. junija 2004.

                  (3)

                  Svet je ob številnih nadaljnjih priložnostih sprejel sklepe v korist te politike.

                  (4)

                  Svet je 5. marca 2007 izrazil podporo splošnemu in globalnemu pristopu, začrtanemu v Sporočilu Komisije z dne 4. decembra 2006, da se partnerskim državam ESP omogoči sodelovanje v agencijah in programih Skupnosti glede na njihove dosežke ter če to dovoljuje pravna podlaga.

                  (5)

                  Ukrajina je izrazila željo po sodelovanju v več programih Unije.

                  (6)

                  Posebne pogoje za sodelovanje Ukrajine v vsakem programu posebej, zlasti finančni prispevek in poročanje ter postopke vrednotenja, bi bilo treba določiti z memorandumom o soglasju med Komisijo in pristojnimi organi Ukrajine –

            DOGOVORILI O NASLEDNJEM:
      Člen 1
      Ukrajini je dovoljeno sodelovanje v vseh sedanjih in prihodnjih programih Unije, odprtih za sodelovanje Ukrajine, v skladu z ustreznimi določbami, s katerimi so bili ti programi sprejeti.
      Člen 2
      Ukrajina finančno prispeva k splošnemu proračunu Unije skladno s posebnimi programi, v katerih Ukrajina sodeluje.
      Člen 3
      Predstavniki Ukrajine lahko sodelujejo kot opazovalci in pri točkah, ki zadevajo Ukrajino, v upravnih odborih, odgovornih za spremljanje programov, h katerim Ukrajina finančno prispeva.
      Člen 4
      Za projekte in pobude, ki jih predložijo sodelujoči iz Ukrajine, veljajo, kolikor je to mogoče, enaki pogoji, pravila in postopki v zvezi z zadevnimi programi, kot se uporabljajo za države članice.
      Člen 5
      Posebni pogoji za sodelovanje Ukrajine v vsakem programu, zlasti finančni prispevek, ki ga mora plačati, ter poročanje in postopki vrednotenja, se določijo z memorandumom o soglasju med Komisijo in pristojnimi organi Ukrajine na podlagi meril iz zadevnih programov.
      Če Ukrajina zaprosi za zunanjo pomoč Unije za sodelovanje v določenem programu Unije na podlagi člena 3 Uredbe (ES) št. 1638/2006 Evropskega parlamenta in Sveta z dne 24. oktobra 2006 o splošnih določbah o ustanovitvi Evropskega instrumenta sosedstva in partnerstva (2) ali v skladu s kakršno koli podobno uredbo o zunanji pomoči Unije Ukrajini, ki bi lahko bila sprejeta v prihodnosti, se pogoji o uporabi zunanje pomoči Unije s strani Ukrajine določijo v finančnem sporazumu, zlasti v skladu s členom 20 Uredbe (ES) št. 1638/2006.
      Člen 6
      V skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), je v vsakem memorandumu o soglasju, sklenjenem na podlagi člena 5 določeno, da se bodo finančni nadzor ali revizije ali druga preverjanja, vključno z upravnimi preiskavami, izvajali pod vodstvom Komisije, Evropskega urada za boj proti goljufijam in Računskega sodišča.
      Oblikujejo se podrobne določbe o finančnem nadzoru in reviziji, upravnih ukrepih, kaznih in izterjavah, ki bodo Komisiji, Evropskemu uradu za boj proti goljufijam in Računskemu sodišču dale enaka pooblastila, kot jih imajo v zvezi z upravičenci ali izvajalci s sedežem v Uniji.
      Člen 7
      Ta protokol se uporablja v obdobju veljavnosti Sporazuma.
      Pogodbenici podpišeta in odobrita ta protokol v skladu s svojimi postopki.
      Vsaka pogodbenica lahko ta protokol odpove s pisnim uradnim obvestilom drugi pogodbenici. Ta protokol preneha veljati šest mesecev od takšnega uradnega obvestila.
      Prenehanje veljavnosti protokola zaradi odpovedi katere koli pogodbenice ne vpliva na preglede in kontrole, ki se po potrebi izvedejo v skladu z določbami iz členov 5 in 6.
      Člen 8
      Obe pogodbenici lahko najpozneje v treh letih od dneva začetka veljavnosti tega protokola, nato pa vsaka tri leta, pregledata izvajanje tega protokola na podlagi dejanskega sodelovanja Ukrajine v programih Unije.
      Člen 9
      Ta protokol po eni strani velja na ozemljih, na katerih se uporablja Pogodba o delovanju Evropske unije, in v skladu s pogoji, določenimi v navedeni pogodbi, ter po drugi strani na ozemlju Ukrajine.
      Člen 10
      Ta protokol začne veljati prvi dan meseca po dnevu, ko se pogodbenici po diplomatski poti medsebojno uradno obvestita o zaključku svojih postopkov, potrebnih za začetek njegove veljavnosti.
      Pogodbenici se strinjata, da bosta ta protokol začasno uporabljali od datuma njegovega podpisa do njegove morebitne poznejše sklenitve.
      Člen 11
      Ta protokol je sestavni del Sporazuma.
      Člen 12
      Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in ukrajinskem jeziku, pri čemer so besedila v vseh teh jezikih enako verodostojna.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  UL L 49, 19.2.1998, str. 3.

         (2)  UL L 310, 9.11.2006, str. 1.

         (3)  UL L 248, 16.9.2002, str. 1.


title: 2012/594/EU: Sklep Evropskega parlamenta z dne 10. maja 2012 o razrešnici glede izvrševanja proračuna Eurojusta za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Eurojusta za proračunsko leto 2010

text:
               17.10.2012

               SL

               Uradni list Evropske unije

               L 286/267

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Eurojusta za proračunsko leto 2010
   (2012/594/EU)
   EVROPSKI PARLAMENT,

               —

               ob upoštevanju letnih računovodskih izkazov Eurojusta za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2010, skupaj z odgovori Eurojusta (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0128/2012),

               1.

               podeli razrešnico upravnemu direktorju Eurojusta glede izvrševanja proračuna tega urada za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 140.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Eurojusta za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Eurojusta za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Eurojusta za proračunsko leto 2010, skupaj z odgovori Eurojusta (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0128/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Eurojusta za proračunsko leto 2010 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2011 upravnemu direktorju Eurojusta podelil razrešnico za izvrševanje proračuna urada za proračunsko leto 2009 (5) in je v resoluciji, ki spremlja sklep o razrešnici, med drugim:

                              —

                              pozval urad, naj obvesti organ za podelitev razrešnice o ukrepih, ki jih je sprejel za preprečevanje prenosa proračunskih sredstev v naslednje leto,

                              —

                              izrazil zaskrbljenost, ker je Računsko sodišče znova ugotovilo pomanjkljivosti pri načrtovanju in izvajanju postopkov zaposlovanja; ugotovil zlasti, da je bila raven prostih delovnih mest še vedno previsoka (24 %), čeprav je manjša kot v letih 2008 (26 %) in 2007 (33 %),

                              —

                              pozval urad, naj takoj sprejme ukrepe za izboljšanje postopka zaposlovanja, zmanjšanje števila začasno zaposlenega osebja, prestrukturiranje kadrovske službe, razvoj načrta za upravljanje človeških virov, tesnejše spremljanje dejavnosti na področju človeških virov in ponovni pregled vsebine registra izjem;

                  C.

                  ker je proračun urada za proračunsko leto 2010 znašal 32 300 000 EUR, kar je za 14,5 % več kot v proračunskem letu 2009;

                  D.

                  ker je bil v letu 2010 prispevek Unije k proračunu urada 30 163 220 EUR, v letu 2009 pa 24 799 400 EUR (6), kar pomeni 21,62-odstotno povečanje;

         Upravljanje proračuna in finančno poslovodenje

                  1.

                  na podlagi poročila o letnih dejavnostih urada ugotavlja, da je urad iz proračuna za delovanje za leto 2010 izvršil 97,8 % sredstev za obveznosti; zlasti ugotavlja, da se je v primerjavi z letom 2009 izvrševanje proračuna povečalo za:

                              —

                              18,6 % v naslovu 1 (odhodki za zaposlene),

                              —

                              6 % v naslovu 2 (uprava),

                              —

                              34 % v naslovu 3 (odhodki iz poslovanja);

                  2.

                  potrjuje, da je Komisija uradu podelila 2 159 000 EUR za sodelovanje v programih kazenskega pravosodja (skupne preiskovalne enote) in da je urad 95 % tega zneska prejel leta 2010;

         Prerazporeditve in prenosi proračunskih sredstev

                  3.

                  na osnovi poročila o letnih dejavnostih ugotavlja, da je bilo v letu 2010 opravljenih 6 prerazporeditev proračunskih sredstev;

                  4.

                  na podlagi poročila o letnih dejavnostih potrjuje, da so se samodejni prenosi sredstev za prevzem obveznosti (razen donacij) iz 16 % v letu 2009 povečali na 20 % v letu 2010, in da so leta 2010 skupaj znašali 6 100 000 EUR;

                  5.

                  poziva urad, naj obvesti organ za podelitev razrešnice o ukrepih, ki jih je sprejel za preprečevanje prenosa proračunskih sredstev v naslednje leto, je zlasti zaskrbljen zaradi prevelikih prenosov v naslovu III, ki so zajemali 38 % skupnega proračuna za ta naslov, in poudarja, da Računsko sodišče že več let opozarja na to pomanjkljivost;

                  6.

                  obžaluje visoko raven operativnih odhodkov, prenesenih v leto 2011; je seznanjen z odgovorom urada, da je do tega prišlo predvsem zaradi projekta za oceno organizacijske strukture, nove računalniške infrastrukture in stroškov za obdelavo podatkov; pozdravlja ukrepe, ki jih bo leta 2012 sprejel urad, predvsem o določitvi posebnih načrtov glede javnih naročil za vsako od enot; poziva urad, naj začne brez odlašanja izvajati te ukrepe; je zadovoljen z zagotovilom, da bodo potrebna dovoljenja in obveznosti v zvezi z javnimi naročili odobrena že na samem začetku leta, ter poziva urad, naj spoštuje dano zagotovilo;

         Postopki javnih naročil

                  7.

                  na podlagi letnega poročila o dejavnostih ugotavlja, da je bilo v letu 2010 zaključenih 9 odprtih postopkov, 7 postopkov s pogajanji, 3 medinstitucionalni postopki in 1 skupen postopke, na podlagi česar je bilo sklenjenih 29 novih pogodb;

                  8.

                  potrjuje pripombo Računskega sodišča, da ocenjevalna komisija v enem primeru ni uporabila ponderjev iz specifikacije razpisa; zato poziva urad, naj v prihodnje prepreči podobne napake in poskrbi za upoštevanje kakovostnih meril postopka, ki se uporablja v razpisu;

         Register izjem

                  9.

                  na podlagi poročila o letnih dejavnostih ugotavlja, da je bilo v letu 2010 v register izjem vnesenih šest novih sklepov o izjemah, od katerih so se štiri nanašale na zadeve s področja proračuna, financ in javnih naročil, dve pa na kadrovske zadeve;

                  10.

                  zlasti ugotavlja, da so 4 izjeme glede proračuna, financ in javnih naročil povezane s:

                              —

                              prenosom pravice za opravljanje prerazporeditev, kot določa člen 23(1) finančne uredbe Eurojusta,

                              —

                              členom 75 finančne uredbe Eurojusta in podelitvijo donacij s strani Eurojusta – Evropske pravosodne mreže – in s tem, da je ta izjema prenehala veljati 31. decembra 2010,

                              —

                              podaljšanjem pogodbe, ki bi se morala končati, in s tem, da se je zadeva zaključila 27. decembra 2010 s podpisom nove pogodbe po zaključku javnega razpisa,

                              —

                              povečanjem dodeljenega zneska v sklepu o dodelitvi donacije za leto 2008 (v letu 2008),

                        poziva urad, naj organ za podelitev razrešnice obvesti o statusu dveh izjem, ki sta konec leta 2010 še veljali;

                  11.

                  ugotavlja, da sta bili izjemi s področja kadrovskih zadev povezani s:

                              —

                              podaljšanjem delovnega razmerja enemu od zaposlenih, da je še naprej lahko začasno opravljal funkcijo vodje enote,

                              —

                              začasno premestitvijo enega od zaposlenih v interesu službe skladno s členom 7 Kadrovskih predpisov,

                        na podlagi izjave urada sklepa, da sta se zadevi zaključili 15. oktobra 2010;

         Človeški viri

                  12.

                  izraža zaskrbljenost, ker je Računsko sodišče znova ugotovilo pomanjkljivosti pri izvajanju postopkov zaposlovanja; ugotavlja zlasti, da je raven prostih delovnih mest še vedno visoka (13 %), čeprav je manjša kot v letih 2009 (24 %), 2008 (26 %) in 2007 (33 %); v skladu s tem poziva urad, naj pripravi celovit akcijski načrt zaposlovanja, s katerim bo občutno zmanjšal delež prostih mest, ter naj o tem obvesti organ za podelitev razrešnice;

                  13.

                  potrjuje ugotovitve Računskega sodišča, da je bil, kljub temu da se ne sme zaposlovati kandidatov z rezervnih seznamov, ki niso več veljavni, v letu 2010 zaposlen uradnik z rezervnega seznama, ki je prenehal veljati januarja 2009 in za katerega podaljšanje ni bilo sprejeto; poziva urad, naj zagotovi, da bodo vse odločitve v zvezi z zaposlovanjem ustrezno dokumentirane, da se takšni primeri v prihodnje ne bi ponovili;

                  14.

                  obžaluje to dejstvo in poziva urad, naj natančno spremlja veljavnost vseh rezervnih seznamov, s katerih lahko zaposlujejo kandidate, da bi se v prihodnje izognili takim napakam; pozdravlja odgovor urada, da bo z rezervnega seznama zaposloval le, potem ko bo posebej preveril ustreznost posameznega kandidata;

                  15.

                  poziva urad, naj preneha s to prakso in spoštuje pravila o zaposlovanju;

                  16.

                  obžaluje dejstvo, da ocenjevalna komisija ni uporabila ponderjev iz specifikacije razpisa; pozdravlja informacije urada o tem, da so bili sprejeti ukrepi, v skladu s katerimi se pred sklenitvijo pogodbe upravnemu direktorju posreduje popolna dokumentacija o vsebinski in komercialni oceni javnega naročila; pozdravlja zavzemanja urada za poštena, pregledna in natančna javna naročila, ki bi pripomogla k finančni verodostojnosti organizacije, in poziva urad, naj sprejme ukrepe, s katerimi bo v celoti uresničil ta zavzemanja;

         Uspešnost

         Pregled organizacijske strukture

                  17.

                  na podlagi letnega poročila o dejavnosti ugotavlja, da se je pregled organizacijske strukture, ki se je začel leta 2009, v letu 2010 nadaljeval, in da so bili pripravljeni predlog večletnega načrta kadrovske politike za obdobje 2012–2014 in kadrovska načrta za leti 2011 in 2012; poleg tega ugotavlja, da je bil do konca leta 2010 na podlagi posvetovanj predložen podroben načrt za izvedbeno fazo, o katerem je na koncu razpravljal in ga sprejel kolegij;

         Poročanje o finančnem položaju in analiza

                  18.

                  je seznanjen z izjavo v letnem poročilu o dejavnostih, da je enota za proračun, finance in javna naročila uvedla okrepljeno metodo poročanja o finančnem položaju in analizah na ravni enote; je seznanjen s tem, da sedaj vodje enot prejemajo celovite podatke o svoji porabi in obveznostih po proračunskih vrsticah in da se ti podatki izdajajo mesečno in za vsako četrtletje, kar omogoča primerjave s proračunom in s prejšnjimi leti, za vsak mesec in kumulativno;

                  19.

                  meni, da bi moralo dosledno izvajanje te metode pripeljati do boljšega izvrševanja proračuna in finančnega poslovodenja; poziva urad, naj organ za podelitev razrešnice obvešča o konkretnih rezultatih izvajanja te metode;

         Odgovornost upravnega direktorja

                  20.

                  spominja, da upravni direktor urada organu za podelitev razrešnice odgovarja za izvrševanje proračunskih prihodkov in odhodkov in da je odgovoren za vzpostavitev organizacijske strukture, notranjih upravljavskih in kontrolnih sistemov ter postopkov za pripravo končnih računovodskih izkazov, v katerih ni pomembnih napačnih navedb, ter za zagotovitev zakonitosti in pravilnosti transakcij, povezanih s temi izkazi;

                  21.

                  vendar potrjuje pripombe Računskega sodišča, da upravni direktor dejansko ni odgovoren za večino dnevno sprejetih vodstvenih odločitev, ki jih sprejme kolegij urada na podlagi ustreznih določb sklepa o ustanovitvi urada 2002/187/PNZ; poziva urad, naj se čim prej posveti tej nepravilnosti in jo preuči; poudarja, da bi morala, če nejasnosti ne bodo odpravljene, predvidena nova uredba za urad obravnavati to strukturno pomanjkljivost;

                  22.

                  na podlagi izjave urada ugotavlja, da kolegij nima sredstev, da bi ponovno opredelil posamezne naloge in odgovornosti upravnega direktorja in kolegija in tako odpravil prekrivanje odgovornosti, a da so bili izvedeni ukrepi, da bi zagotovili, da lahko upravni direktor deluje v skladu s svojimi odgovornostmi;

         Letni delovni program

                  23.

                  poudarja, da je pomembno povezati kazalnike urada z njegovimi cilji, proračunom in delovnim programom, tako da bodo lahko zainteresirane strani ocenile uspešnost urada; zato poziva urad, naj organ za podelitev razrešnice seznani s ključnimi kazalniki ki jih je opredelil, in z njihovo povezavo s cilji, proračunom in letnim delovnim programom;

                  24.

                  meni, da notranji proces urada za oblikovanje letnega delovnega programa močno vpliva na zanesljivost podatkov, ki jih urad zagotavlja zainteresiranim stranem in organu za podelitev razrešnice; zato poziva urad k doslednosti pri načrtovanju, uporabi ustreznih postopkov in smernic ter pripravi zadostne dokumentacije o letnem delovnem programu, da bi tako zagotovil podatke o vseh dejavnostih, ki se bodo izvajale, in sredstvih, načrtovanih za posamezno dejavnost;

                  25.

                  je zaskrbljen, ker dodelitev odgovornosti za pripravo in sprejetje letnega delovnega programa v sklepu o ustanovitvi 2002/187/PNZ ni omenjena; meni, da bi to lahko povzročilo zmedo in pomanjkanje občutka odgovornosti za pripravo in sprejetje letnega delovnega programa; zato poziva urad, naj hitro obravnava to pomanjkljivost in organ za podelitev razrešnice obvesti o sprejetih ukrepih;

                  26.

                  poziva urad, naj ukrepa tako, da bo zagotovil, da pravna podlaga za izvrševanje proračuna ne bo vprašljiva in da bo njegov letni delovni program popoln ter da bo vseboval vse potrebne podatke (tj. podatke o vseh dejavnostih, ki jih izvaja urad, in sredstva, načrtovana za posamezno dejavnost);

                  27.

                  poleg tega poziva urad, naj pripravi večletni načrt strategije IT za operativne in podporne dejavnosti;

         Notranja revizija

                  28.

                  potrjuje, da je 12 „zelo pomembnih“ priporočil službe za notranjo revizijo še vedno odprtih, vključno z dvema, za kateri je urad sporočil, da sta bili izvedeni, in poziva službo za notranjo revizijo, naj pojasni dejansko stanje izvedbe priporočil;

                  29.

                  ugotavlja, da se je izvedba osmih „zelo pomembnih“ priporočil zavlekla čez datum, ki ga je urad določil v prvotnem akcijskem načrtu; ugotavlja, da je zamuda daljša od 12 mesecev pri šestih priporočilih, ki se nanašajo na:

                              —

                              pregled vsebine registra izjem in popravnih ukrepov,

                              —

                              oblikovanje načrta upravljanja človeških virov,

                              —

                              tesnejše spremljanje dejavnosti na področju človeških virov,

                              —

                              zmanjšanje števila začasnega osebja,

                              —

                              ponovno določitev sestave kadrovske službe,

                              —

                              začetek uporabe celovitega orodja IT za človeške vire;

                  30.

                  poziva urad, naj ustrezno obravnava priporočila službe za notranjo revizijo in organ za podelitev razrešnice obvesti o ukrepih, sprejetih v zvezi s tem;

                  31.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  32.

                  sporoča, da so druge ugotovitve horizontalne narave, ki spremljajo sklep o razrešnici, zbrane v resoluciji z dne 10. maja 2012 (7) o uspešnosti, finančnem poslovodenju in nadzoru agencij.

         (1)  UL C 366, 15.12.2011, str. 140.

         (2)  UL L 248, 16.9.2002, str. 1.

         (3)  UL L 63, 6.3.2002, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 215.

         (6)  UL L 64, 12.3.2010, str. 1052.

         (7)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Eurojust

                  2006

                  2007

                  2008

                  2009

                  Uspešnost

                  ni podatkov

                  pomanjkanje kazalnikov, pomanjkljivosti pri meritvah zadovoljstva uporabnikov in pomanjkanje usklajevanja med proračunom in delovnim programom otežuje presojo uspešnosti Eurojusta

                  poziva urad, naj organ za podelitev razrešnice obvesti o ključnih kazalnikih in njihovi povezavi s cilji, proračunom in delovnimi programi urada

                  Prenos proračunskih sredstev

                  načeli enoletnosti in specifikacije se ne upoštevata strogo: iz upravljanja proračuna je razvidno, da je število prenosov proračunskih sredstev med proračunskimi vrsticami visoko, v mnogih primerih pa je bila podporna dokumentacija pomanjkljiva

                  načelo enoletnosti ni bilo dosledno upoštevano: visoka stopnja prenosov in pomanjkljivosti pri načrtovanju in spremljanju (proračun: 18 900 000 EUR; odobritve: 18 000 000 EUR; prenosi: 5 200 000 EUR)

                              —

                              načelo enoletnosti ni bilo dosledno upoštevano: stopnja prenesenih odobritev iz prejšnjega leta, ki so bile nato razveljavljene, je bila visoka (1 000 000 EUR ali 25 % prenesenih odobritev)

                              —

                              poziva Komisijo, naj ohranja čim nižji gotovinski saldo Eurojusta; Eurojust ima stalno visoko raven gotovinskega salda (december 2008: 4 612 878,47 EUR)

                              —

                              Računsko sodišče ni podalo pripomb glede stopnje prenosov in razveljavitev odobritev v letu 2009

                              —

                              poziva urad, naj obvesti organ za podelitev razrešnice o ukrepih, ki jih je sprejel za preprečevanje prenosa proračunskih sredstev v naslednje leto, ker se je tovrstna težava nenehno pojavljala v preteklih postopkih za podelitev razrešnice

                  Postopki javnih naročil

                  pomanjkljivosti v postopkih javnih naročil

                  pomanjkljivosti v postopkih javnih naročil kot v prejšnjih dveh letih (tj. urad je podaljšal pogodbe na način, ki ni v skladu s pravili)

                  pomanjkljivosti v postopkih javnih naročil kot v prejšnjih treh letih: v večini primerov pred začetkom postopka ni bila predhodno ocenjena tržna vrednost; pomanjkljivosti pri spremljanju pogodb in načrtovanju javnih naročil; poziva urad, naj organ za podelitev razrešnice obvesti o načrtu za odpravo teh razmer

                  čestita uradu, ker je vzpostavil ukrepe za opredelitev tržne vrednosti ustreznih izdelkov/storitev pred začetkom postopka oddaje javnega naročila; meni, da je ta pobuda pomembno dejanje, ki bi mu morale slediti tudi preostale agencije; pozdravlja tudi letni načrt naročil urada za leto 2009, ki je zelo pomagal oddelkom in službam Eurojusta pri upravljanju javnih razpisov; meni, da takšne pobude izboljšujejo vodenje in nadzor odredbodajalca

                  Človeški viri

                  ni podatkov

                              —

                              pomanjkljivosti v postopkih zaposlovanja

                              —

                              zmanjšanje stopnje prostih delovnih mest s 34 % na koncu leta 2007 na 25 % na koncu leta 2008

                              —

                              pomanjkljivosti v načrtovanju zaposlovanja

                              —

                              pomanjkljivosti v načrtovanju in izvajanju postopkov zaposlovanja osebja: 26 % mest je še vedno nezasedenih

                              —

                              Eurojust ni upošteval načela specifikacije

                              —

                              poziva urad, naj organ za podelitev razrešnice obvesti o novih postopkih zaposlovanja

                              —

                              Računsko sodišče ugotavlja pomanjkljivosti pri načrtovanju in izvajanju postopkov zaposlovanja (24 % mest ostaja nezasedenih)

                              —

                              poziva urad, naj pripravi celovit akcijski načrt zaposlovanja, s katerim bo občutno zmanjšal delež prostih mest, ter naj o tem obvesti organ za podelitev razrešnice

                              —

                              poziva urad, naj zmanjša število začasnega osebja na število, ki ga priporoča služba za notranjo revizijo

                              —

                              izraža zaskrbljenost, ker je Računsko sodišče poročalo, da so tri od šestih delovnih mest na ravni srednjih vodstvenih delavcev v Eurojustu začasno zapolnili z uslužbenci, zaposlenimi kot „vršilci dolžnosti“

                  Notranja revizija

                  ni podatkov

                  ni podatkov

                  poziva urad, naj izvede 26 od 26 priporočil službe za notranjo revizijo; poziva urad, naj brez odlašanja izpolni naslednja priporočila o upravljanju človeških virov: priprava kratkoročnega načrta za zapolnitev trenutnih nezasedenih mest; ponovna določitev sestave kadrovske službe; zmanjšanje števila začasnih uslužbencev; izboljšanje postopkov zaposlovanja; sprejetje izvedbenih predpisov za poklicno napredovanje; zagotavljanje neodvisnosti članov izbirne komisije; in zagotavljanje pravilnega izvajanja postopkov za oddajo javnih naročil

                  poziva urad, naj organ za podelitev razrešnice obvesti o razlogih za zamudo pri izpolnjevanju priporočil službe za notranjo revizijo z dne 31. decembra 2008, in naj nemudoma ukrepa, da bo izboljšal postopek zaposlovanja, zmanjšal število začasnih uslužbencev, prestrukturiral kadrovsko službo, pripravil načrt za upravljanje človeških virov, pozorneje spremljal dejavnosti na področju človeških virov in znova pregledal vsebino registra izjem


title: 2012/582/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za varnost omrežij in informacij za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2010

text:
               17.10.2012

               SL

               Uradni list Evropske unije

               L 286/221

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za varnost omrežij in informacij za proračunsko leto 2010
   (2012/582/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost omrežij in informacij za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (3), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0136/2012),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 15.

      (2)  UL L 248, 16.9.2002, str. 1.

      (3)  UL L 77, 13.3.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Evropske agencije za varnost omrežij in informacij za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2010 z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (3), zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0136/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za varnost omrežij in informacij (agencija) za proračunsko leto 2010 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2011 izvršnemu direktorju agencije podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, med drugim:

                              —

                              izrazil zaskrbljenost, da je Računsko sodišče poročalo o sredstvih, prenesenih v prihodnje leto, ki predstavljajo 19 % celotnega proračuna agencije,

                              —

                              nemudoma pozval agencijo, naj pripravi izčrpen fizični popis in zagotovi točnost računovodskih evidenc,

                              —

                              pozval agencijo, naj:

                                          —

                                          izboljša preglednost ocen ter informacij o odgovornosti,

                                          —

                                          okrepi svoja pooblastila za javna naročila na ravni sklepa o financiranju in delovnega programa,

                                          —

                                          zagotovi, da so v njegovem letnem poročilu o dejavnostih razkritja izjem razumljiva,

                                          —

                                          zagotovi primerno spremljanje morebitnih nepravilnosti,

                                          —

                                          razvije naknadne kontrole in o njih poroča,

                  C.

                  ker je skupni proračun agencije za leto 2010 znašal 8 113 188 EUR, kar je za 0,05 % manj kot njen proračun za leto 2009; ker je bil za leto 2010 začetni prispevek Unije k proračunu agencije 7 288 200 EUR (6) v primerjavi s 7 800 000 EUR v letu 2009,

         Upravljanje proračuna in finančno poslovodenje

                  1.

                  opominja, da je začetni prispevek Unije agenciji za leto 2010 znašal 7 288 200 EUR; ugotavlja pa, da je bil k temu dodan znesek 640 000 EUR, pridobljen s povračilom presežka, kar pomeni, da je celoten prispevek Unije za leto 2010 znašal 7 928 200 EUR;

                  2.

                  na podlagi letnih računovodskih izkazov agencije za proračunsko leto 2010 ugotavlja, da je njen prvotni proračun znašal 7 928 200 EUR; vendar ugotavlja, da je upravni odbor spremenil proračun, da je odražal prispevek držav Efte, ki je znašal 184 988 EUR;

                  3.

                  na podlagi letnih računovodskih izkazov ugotavlja, da so bile za proračunska sredstva obveznosti prevzete v 99,95 % v primerjavi s stopnjo 94,40 % iz leta 2009, pri čemer so plačila dosegla 76,46 % vseh upravljanih proračunskih sredstev, v primerjavi s 75,67 % v letu 2009;

         Prenos proračunskih sredstev

                  4.

                  na podlagi letnih računovodskih izkazov agencije ugotavlja, da je bil znesek 1 987 011 EUR za prevzem obveznosti, za katerega so bile konec leta 2010 sklenjene pogodbe, vendar še ni bil izplačan, prenesen v proračunsko leto 2011; ugotavlja tudi, da je višina vseh prenesenih proračunskih sredstev, črtanih v letu 2010, 89 185 EUR;

                  5.

                  je zaskrbljen, da je Računsko sodišče spet poročalo o 52 % prenesenih sredstev iz operativnega proračuna agencije (naslov III); je zaskrbljen, da je to stanje pokazalo zamude pri izvajanju dejavnosti agencije, financiranih iz naslova III, in je bilo v nasprotju s proračunskim načelom enoletnosti; ponovno poziva agencijo, naj organ za razrešnico obvesti o ukrepih, ki jih je sprejela za odpravo te pomanjkljivosti;

         Postopki javnih naročil

                  6.

                  je seznanjen s tem, da je agencija v letu 2011 izvedla naknadne kontrole za povečanje uspešnosti notranjega nadzora v postopkih javnih naročil; kljub temu poziva agencijo, naj zraven tega uvede učinkovite ukrepe za predhodno preverjanje, da prepreči pomanjkljivosti pri javnih naročilih; poziva Računsko sodišče, naj preveri učinkovitost teh ukrepov;

                  7.

                  ga je agencija seznanila s tem, da je izboljšala preglednost ocen ter informacij o odgovornosti za projekte, okrepila svoja pooblastila za javna naročila na ravni sklepa o financiranju in delovnega programa, zagotovila razumljivost razkritij izjem v svojem letnem poročilu o dejavnostih ter zagotovila primerno spremljanje morebitnih nepravilnosti; kljub temu poziva Računsko sodišče, naj organu za podelitev razrešnice zagotovi, da so ti ukrepi učinkoviti;

                  8.

                  iz njenega letnega poročila o dejavnostih ugotavlja, da je imela agencija naslednjo realizacijo pogodb po postopkih javnih naročil, začetih v letu 2010:

                              —

                              52 pogodb, vključno z 20 pogodbami za opravljanje storitev in 9 okvirnimi pogodbami za opravljanje storitev,

                              —

                              233 naročil, od tega jih je bilo 79 oddanih v okviru obstoječe okvirne pogodbe za opravljanje storitev,

                              —

                              36 začetih postopkov javnih naročil, od tega 13 odprtih postopkov;

         Stroški, ki jih povrnejo davčni organi iz države članice gostiteljice

                  9.

                  znova z razočaranjem ugotavlja, da od prejšnjega leta ni bilo napredka glede vračila 45 000 EUR, ki predstavljajo znesek DDV-ja, ki ga je agencija vnaprej plačala davčnim organom države članice gostiteljice; zato poziva agencijo, da organ za razrešnico nemudoma obvesti, ko ji bo država članica gostiteljica vrnila ta znesek;

         Človeški viri

                  10.

                  je zaskrbljen, da pri postopkih za izbor uslužbencev še vedno obstajajo pomanjkljivosti, ki škodijo preglednosti teh postopkov; priznava, da je Računsko sodišče poročalo, da izbirne komisije niso vnaprej določile pragov, ki bi jih morali kandidati doseči, da bi bili povabljeni na razgovor, niti standardov, ki bi jih morali doseči za uvrstitev na rezervni seznam; zato poziva agencijo, naj izboljša to stanje in organ za razrešnico obvesti o sprejetih ukrepih; ugotavlja tudi, da so se ukrepi, ki jih je agencija sprejela do zdaj, v zvezi s tem izkazali za nezadostne; meni, da organ za podelitev razrešnice ne bi več smel sprejeti ponavljanja te pomanjkljivosti;

                  11.

                  na podlagi letnih računovodskih izkazov ugotavlja, da je agencija ob koncu leta 2010 imela 40 začasnih uslužbencev in 11 pogodbenih uslužbencev; je seznanjen tudi s tem, da so bila ob koncu leta 2010 prosta 4 delovna mesta za začasne uslužbence in 2 mesti za pogodbene uslužbence ter da so bili postopki zaposlovanja za 3 prosta mesta za začasne uslužbence končani v zadnjem četrtletju leta 2010, postopki zaposlovanja za pogodbene uslužbence pa so se začeli v začetku leta 2011;

                  12.

                  poleg tega na podlagi letnega poročila o dejavnostih ugotavlja, da so bile prednostne naloge oddelka agencije za človeške vire za leto 2010:

                              —

                              ponavljajoče načrtovanje virov (načrt kadrovske politike),

                              —

                              pozitivni merljivi ukrepi za zadržanje zaposlenih,

                              —

                              storitve prek elektronskih sistemov za upravljanje delovnega procesa;

                        zato poziva Računsko sodišče, naj organu za razrešnico potrdi, ali so bile te prednostne naloge učinkovito izvedene;

         Sistemi notranje kontrole

                  13.

                  je seznanjen s tem, da agencija izvaja in utrjuje svoje notranje postopke in notranje kontrole za vse finančne kroge, kot je določeno v delovnem programu za leto 2010;

         Notranja revizija

                  14.

                  zraven tega ugotavlja tudi, da je služba za notranjo revizijo za agencijo izvedla manjšo oceno tveganja, da bi posodobila prednostne naloge glede revizije in revizijskega načrta službe za notranjo revizijo za obdobje 2010–2012; je seznanjen zlasti s tem, da ima agencija povečano tveganje pri načrtovanju, računovodstvu, izvrševanju proračuna, razvoju in upravljanju informacijske tehnologije, neprekinjenem poslovanju, odnosih z zainteresiranimi stranmi, zunanji komunikaciji ter pri presoji in oceni učinka; zato poziva agencijo, naj nemudoma sprejme potrebne ukrepe za zmanjšanje tveganja na zgoraj omenjenih področjih;

                  15.

                  je seznanjen s tem, da je leta 2010 služba za notranjo revizijo izvedla revizijo „Načrtovanje: zainteresirane strani in cilji operacij“, da bi ocenila primernost in učinkovitost sistema notranjih kontrol v povezavi z vnosom in potrebami zainteresiranih strani ter zagotovila razumno zagotovilo o tem in o učinkovitosti dodelitve virov glede na prednostne naloge in operativne dejavnosti;

                  16.

                  na podlagi navedb agencije ugotavlja, da je služba za notranjo revizijo predstavila 10 priporočil, od tega tri zelo pomembna in sedem pomembnih; ugotavlja, da se zelo pomembna priporočila nanašajo na:

                              —

                              pripravo načrta pričakovanj zainteresiranih strani,

                              —

                              udeležbo zainteresiranih strani pri načrtovanju projektov,

                              —

                              izboljšanje upravljanja z odnosi zainteresiranih strani s pomočjo primernega informacijskega orodja;

                  17.

                  zato poziva agencijo, naj:

                              —

                              vključi zainteresirane strani pred/med pripravo osnutka delovnega programa,

                              —

                              nadalje razvije večletni okvir in v njem določi glavna interesna področja in prednostne naloge,

                              —

                              dodatno okrepi uporabo povratnih informacij zainteresiranih strani;

                        poleg tega poziva agencijo, naj organ za razrešnico obvesti o sprejetih ukrepih v zvezi s tem;

                  18.

                  ugotavlja, da je agencija sporočila, da izvaja štiri zelo pomembna priporočila revizije javnih naročil iz leta 2009 in da jih trenutno pregleduje služba za notranjo revizijo;

                  19.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  20.

                  glede drugih ugotovitev horizontalne narave, ki spremljajo sklep o razrešnici, se sklicuje na resolucijo z dne 10. maja 2012 (7) o uspešnosti, finančnem poslovodenju in nadzoru agencij.

         (1)  UL C 366, 15.12.2011, str. 15.

         (2)  UL L 248, 16.9.2002, str. 1.

         (3)  UL L 77, 13.3.2004, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 186.

         (6)  UL L 64, 12.3.2010, str. 759.

         (7)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropska agencija za varnost omrežij in informacij

                  2006

                  2007

                  2008

                  2009

                  Uspešnost

                  ni podatkov

                  ni podatkov

                              —

                              Poziva agencijo, naj določi diahronično analizo operacij, izvedenih v tem letu in prejšnjih letih

                  ni podatkov

                  Upravljanje proračuna in finančno poslovodenje

                              —

                              Izvajanje proračuna agencije ni strogo upoštevalo načel enoletnosti in specifikacije: v zadnji četrtini leta je prišlo do intenzivnosti transakcij

                              —

                              Pomanjkljivosti pri izvajanju operativnih dejavnosti: 40 % obveznosti in več kot 50 % plačil glede operativnih dejavnosti je bilo izvedenih novembra in decembra

                              —

                              Pomanjkljivosti pri postopku javnih naročil (predizbor ponudb ni bil upravičen, ocenjevalna komisija ni podpisala dokumentov z oceno, dokumenti niso bili strukturirani in niso bili popolni)

                              —

                              Računsko sodišče je ugotovilo pomanjkljivosti v postopkih: podcenjevanje proračunov okvirne pogodbe (tj. za triletno okvirno pogodbo za opravljanje storitev so bile potrebe podcenjene, razpoložljiv proračun za ta odhodek za celotno leto pa je bil porabljen v šestih mesecih)

                              —

                              Poziva Komisijo, naj razišče načine za zagotovitev, da se načelo upravljanja denarnih sredstev na podlagi potreb izvaja v celoti

                              —

                              Poziva Komisijo, naj dolgoročno zagotovi čim nižjo raven denarnih rezerv agencije

                              —

                              Je zaskrbljen, da je Računsko sodišče poročalo o sredstvih, prenesenih v prihodnje leto, ki predstavljajo 19 % celotnega proračuna agencije

                  Notranja revizija in človeški viri

                              —

                              Nedokumentirani postopki notranje kontrole bi morali zagotoviti preglednost in dobro finančno poslovodenje

                  ni podatkov

                              —

                              Dosežki pri izvajanju vseh osmih priporočil službe za notranjo revizijo: tj. kadrovska politika, obnovitev pogodb, ki se iztečejo leta 2008, neodvisnost izbirnih komisij, storitve usposabljanja in preglednost v postopku napredovanja

                              —

                              Pomanjkljivosti pri postopkih za izbor uslužbencev

                              —

                              Poziva agencijo, naj s pomočjo strokovnih izvajalcev vpelje naknadne kontrole

                              —

                              Poziva agencijo, naj pripravi izčrpen fizični popis in zagotovi točnost računovodskih evidenc

                  Postopek javnih naročil

                  ni podatkov

                  ni podatkov

                  ni podatkov

                              —

                              Poziva agencijo, naj okrepi svoje notranje kontrole, s čimer bi zagotovila pravilno uporabo pogodb in postopkov za javna naročila

                              —

                              Poziva agencijo, naj:

                              —

                              izboljša preglednost ocen ter informacij o odgovornosti,

                              —

                              okrepi pooblastila za javna naročila na ravni sklepa o financiranju in delovnega programa,

                              —

                              zagotovi, da so v njenem letnem poročilu o dejavnostih razkritja izjem razumljiva,

                              —

                              zagotovi primerno spremljanje morebitnih nepravilnosti,

                              —

                              razvije naknadne kontrole in o njih poroča


title: 2013/616/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Skupnega podjetja Čisto nebo za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2011

text:
               16.11.2013

               SL

               Uradni list Evropske unije

               L 308/340

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Skupnega podjetja Čisto nebo za proračunsko leto 2011
   (2013/616/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja Čisto nebo za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja Čisto nebo (4), zlasti člena 11(4) Uredbe,

               —

               ob upoštevanju finančnih pravil Skupnega podjetja Čisto nebo, ki jih je upravni odbor podjetja sprejel s sklepom 7. novembra 2008,

               —

               ob upoštevanju mnenja št. 2/2011 o finančnih pravilih Skupnega podjetja Čisto nebo, ki ga je Računsko sodišče podalo 8. februarja 2011,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0086/2013),

               1.

               podeli razrešnico izvršnemu direktorju Skupnega podjetja Čisto nebo glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja Čisto nebo, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 9.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja Čisto nebo za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2011 z odgovori skupnega podjetja (1),

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja Čisto nebo (4), zlasti člena 11(4) Uredbe,

                  —

                  ob upoštevanju finančnih pravil Skupnega podjetja Čisto nebo, ki jih je upravni odbor podjetja sprejel s sklepom 7. novembra 2008,

                  —

                  ob upoštevanju mnenja št. 2/2011 o finančnih pravilih Skupnega podjetja Čisto nebo, ki ga je Računsko sodišče podalo 8. februarja 2011,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0086/2013),

                  A.

                  ker je bilo Skupno podjetje Čisto nebo (v nadaljnjem besedilu: skupno podjetje) ustanovljeno decembra 2007 za obdobje desetih let, da bi pospešili razvoj, potrjevanje in predstavitev čistih tehnologij zračnega prometa v Uniji, da bi se lahko začele čim prej uporabljati,

                  B.

                  ker je začelo skupno podjetje samostojno delovati novembra 2009,

                  C.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov skupnega podjetja za proračunsko leto 2011,

                  D.

                  ker je Računsko sodišče podalo mnenje s pridržkom o zakonitosti in pravilnosti transakcij, povezanih z računovodskimi izkazi skupnega podjetja,

                  E.

                  ker je najvišji prispevek Unije k proračunu skupnega podjetja za obdobje desetih let 800 000 000 EUR, ki se izplača iz proračuna sedmega okvirnega programa za raziskave,

         Upravljanje proračuna in finančno poslovodenje

                  1.

                  ugotavlja, da je končni spremenjeni proračun skupnega podjetja za proračunsko leto 2011 vključeval sredstva za prevzem obveznosti v višini 175 000 000 EUR in sredstva za plačila v višini 159 800 000 EUR; poleg tega ugotavlja, da sta bili stopnji porabe za obveznosti in plačila 94 % oziroma 64 %; poziva k pripravi podrobnega poročila o napredku glede teh pomanjkljivosti, ki bo vsebovalo posebne predloge za postopno izboljšanje stopnje porabe;

                  2.

                  je zaskrbljen, ker nizka stopnja za plačila odraža zamude pri izvajanju dejavnosti skupnega podjetja, vključno z velikimi zamudami med objavo razpisov za zbiranje predlogov in podpisom sporazumov za nepovratna sredstva; poziva skupno podjetje, naj izvede potrebne ukrepe, da bi preprečilo te zamude z zmanjšanjem povprečnega časa med objavo razpisa za zbiranje predlogov in podpisom sporazumov skupnega podjetja o nepovratnih sredstvih z 291 dni od dneva prvega razpisa v letu 2011;

                  3.

                  poudarja, da se nizka stopnja izvrševanja proračuna kaže tudi v previsokem stanju denarnih sredstev, ki je konec leta znašalo 51 000 000 EUR, kar je 32 % razpoložljivih sredstev za plačila v letu 2011;

                  4.

                  obžaluje, da je skupno podjetje v nasprotju s svojimi finančnimi pravili brez sklepa upravnega odbora v leto 2012 preneslo 68 000 000 EUR sredstev za plačila;

                  5.

                  priznava, da je skupno podjetje zahtevke za povračilo stroškov iz sporazumov o nepovratnih sredstvih s člani za leto 2011 prejelo z veliko zamudo in da zato veliko število zahtevkov ni bilo potrjenih do priprave zaključnega računa; ugotavlja, da upravni odbor ni mogel pravočasno potrditi povezanih prispevkov v blagu v znesku 52 000 000 EUR, in da zato ti prispevki niso bili navedeni kot čista sredstva, ampak kot obveznosti; ugotavlja, da je zaradi tega skupno podjetje poročalo o 18 500 000 EUR negativnih čistih sredstev, saj končni računi odražajo to prehodno stanje, ki ne ogroža solventnosti skupnega podjetja;

                  6.

                  je zaskrbljen, ker je skupno podjetje od Računskega sodišča prejelo mnenje s pridržkom o zakonitosti in pravilnosti letnih računovodskih izkazov in z njimi povezanih transakcij, zaradi tega, ker je stopnja napake na podlagi naknadnih revizij znašala 6,16 %; ugotavlja, da je skupno podjetje opravilo naknadne revizije zneska v višini 44 300 000 EUR (18,8 % vseh zahtevkov za stroške, ki jih je skupno podjetje prejelo v triletnem obdobju, ki se je začelo leta 2008); obžaluje, da je bila stopnja napake na podlagi teh naknadnih revizij 6,16 % oziroma 4,09 %, ob upoštevanju izvedenih popravnih ukrepov, kot je mehanizem za izterjavo; ponovno poudarja, da bi moralo skupno podjetje brez odlašanja izboljšati kakovost svojih predhodnih kontrol v zvezi z upravljanjem nepovratnih sredstev; zahteva, da se organ za podelitev razrešnice obvesti o rezultatih naslednjih naknadnih revizij, ki jih bo opravilo skupno podjetje, ter da se pripravi podrobno poročilo o napredku s konkretnimi predlogi za postopno zmanjšanje stopnje napake;

         Sistemi notranje kontrole

                  7.

                  na podlagi podatkov Računskega sodišča ugotavlja, da skupno podjetje v letu 2011 ni v celoti izvedlo svojih notranjih kontrol in finančnih informacijskih sistemov, vključno z novim orodjem za upravljanje podatkov, ki se nanašajo na zahtevke za povračilo stroškov članov in upravičencev, ter da je potrebno nadaljnje delo v zvezi s postopki predhodnih kontrol, ki se uporabljajo za potrjevanje zahtevkov za povračilo stroškov; poziva skupno podjetje, naj izvede potrebne ukrepe za dokončanje svojih notranjih kontrol, sistemov finančnih informacij in orodij, ki se zdijo potrebna za to;

                  8.

                  obžaluje, da je bil obveščen o naslednjih pomanjkljivostih v postopkih predhodnih kontrol, ki se nanašajo na predložene zahtevke za povračilo stroškov:

                              —

                              kontrolni seznami, ki se uporabljajo za predhodno kontrolo zahtevkov za povračilo stroškov, niso bili vedno popolni,

                              —

                              v enem primeru je revizijsko potrdilo, priloženo zahtevku za povračilo stroškov pridruženega člana, vsebovalo izjeme, ki so vplivale na stroške za zaposlene in podizvajalce, a kljub tem izjemam zahtevek za povračilo stroškov ni bil popravljen,

                              —

                              v nasprotju s priročnikom o finančnih postopkih ni nobenih dokazov, da operativni uslužbenci preverjajo tudi finančne vidike izvajanja pogodb, in

                              —

                              pri vsaj treh transakcijah je bil za finančno preverjanje in naloge odredbodajalca odgovoren vodja uprave, kar je v nasprotju z določbami priročnika o finančnih postopkih in načelom ločitve nalog;

                  9.

                  potrjuje, da je računovodja marca 2012 končal potrjevanje poslovnih procesov, ki ga zahtevajo finančna pravila skupnega podjetja; ugotavlja, da je v svojem poročilu o potrditvi podal več priporočil, zlasti o potrebi po izboljšanju sistema za potrjevanje zahtevkov za povračilo stroškov in uporabi orodja za pravilno poročanje poslovodstvu o proračunskih in računovodskih zadevah;

                  10.

                  ugotavlja, da je služba Komisije za notranjo revizijo leta 2011 pripravila oceno tveganja in da je bil na podlagi rezultatov upravnemu odboru v sprejetje predložen strateški načrt revizij za obdobje 2012–2014; opozarja, da je začelo skupno podjetje samostojno delovati novembra 2009;

                  11.

                  ugotavlja, da se ni pravilno uporabil postopek izdaje nalogov za izterjavo, povezan s tekočimi stroški skupnega podjetja, saj zahtevku, poslanemu članom za plačilo njihovih prispevkov za leto 2011, ni bil priložen načrt denarnih tokov, ki ga zahteva sporazum o financiranju;

         Druga upravljavska vprašanja

                  12.

                  je seznanjen z ugotovitvijo Računskega sodišča, da skupno podjetje ob koncu leta 2011 še ni dokončalo notranjih postopkov za nadzor uporabe določb o varstvu, uporabi in širjenju rezultatov raziskav;

                  13.

                  ponovno poudarja, da je Računsko sodišče leta 2011 v svojem mnenju o finančnih pravilih skupnega podjetja odkrilo številna področja, na katerih so potrebne spremembe, da pa ta postopek še ni zaključen; pozdravlja, da bo skupno podjetje spremenilo svoja finančna pravila in posodobilo okvirno finančno uredbo;

                  14.

                  ugotavlja, da je skupno podjetje v letu 2011 pripravilo načrt neprekinjenega poslovanja in doseglo napredek pri formalizaciji varnostnih politik IT ter da so bili določeni bistveni elementi obnovitvenega načrta po nesreči, da pa je treba načrt še dokončati in ga odobriti;

                  15.

                  pozdravlja, da je bil februarja 2012 podpisan sporazum z državo gostiteljico med skupnim podjetjem in belgijskimi organi v zvezi s pisarnami, privilegiji in imunitetami ter drugo podporo;

         Druge zadeve

                  16.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 9.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 30, 4.2.2008, str. 1.

         (5)  UL L 357, 31.12.2002, str. 72.


title: 2011/614/EU: Sklep Evropskega parlamenta z dne 10. maja 2011 o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009

text:
               27.9.2011

               SL

               Uradni list Evropske unije

               L 250/250

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009
   (2011/614/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Skupnega podjetja za pobudo za inovativna zdravila za proračunsko leto, ki se je končalo 31. decembra 2009, z odgovori Skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), in zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0129/2011),

               1.

               podeli razrešnico izvršnemu direktorju Skupnega podjetja za izvajanje skupne tehnološke pobude za inovativna zdravila glede izvrševanja proračuna skupnega podjetja za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 15.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Skupnega podjetja za izvajanje skupne tehnološke pobude za inovativna zdravila za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za pobudo za inovativna zdravila za proračunsko leto, ki se je končalo 31. decembra 2009, z odgovori Skupnega podjetja (1),

                  —

                  ob upoštevanju priporočila Sveta z dne 15. februarja 2011 (05894/2011 – C7-0051/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), in zlasti člena 11(4) Uredbe,

                  —

                  ob upoštevanju finančnih pravil Skupnega podjetja za izvajanje skupne tehnološke pobude za inovativna zdravila, ki jih je upravni odbor podjetja s sklepom sprejel 2. februarja 2009,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0129/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je bilo Skupno podjetje za pobudo za inovativna zdravila ustanovljeno februarja 2007, da bi pomembno izboljšali smotrnost in učinkovitost procesa razvoja zdravil, kot dolgoročni cilj pa naj bi farmacevtski sektor proizvedel več učinkovitejših in varnejših inovativnih zdravil,

                  C.

                  ker to podjetje v začetni fazi in do konca leta 2009 še ni imelo v celoti vzpostavljenih sistemov notranjega nadzora in finančnega poročanja,

         Izvrševanje proračuna

                  1.

                  je seznanjen, da je končni proračun skupnega podjetja za leto 2009 vključeval odobritve za prevzem obveznosti v višini 82 000 000 EUR in odobritve za plačila v višini 82 000 000 EUR; poleg tega priznava, da sta bili stopnji porabe za obveznosti in plačila 97 % in 1 %;

                  2.

                  priznava, da je skupno podjetje še vedno v začetnem obdobju; je vseeno zaskrbljen, ker je bila stopnja za odobritev plačil le 1 %;

         Prispevki članov

                  3.

                  poziva skupno podjetje, naj uskladi prikaz prispevkov članov v računovodskih izkazih pod vodstvom Komisije;

                  4.

                  poleg tega poziva skupno podjetje, naj še dodatno razvije določbe o članstvu in sofinanciranju ter predvsem o:

                              —

                              ureditvi pristopa novih članov,

                              —

                              prispevkih članov v naravi,

                              —

                              pogojih, v skladu s katerimi lahko skupno podjetje revidira prispevke članov,

                              —

                              pogojih, v skladu s katerimi lahko upravni odbor odobri sofinanciranje;

         Sistemi notranjega nadzora

                  5.

                  poziva skupno podjetje, naj zaključi izvajanje svojega sistema notranjega nadzora in finančnih informacij;

                  6.

                  poleg tega poziva skupno podjetje, naj v svoja finančna pravila vključi posebno sklicevanje na pristojnosti službe za notranjo revizijo kot svojega notranjega revizorja na podlagi določb iz okvirne finančne uredbe za organe Skupnosti;

                  7.

                  predvsem meni, da mora biti vloga službe za notranjo revizijo kot notranjega revizorja, da skupnemu podjetju svetuje, kako naj ravna s tveganji, z izdajo neodvisnih mnenj o kakovosti sistemov upravljanja in nadzora ter z izdajo priporočil za izboljšanje pogojev izvajanja dejavnosti in za spodbujanje dobrega finančnega poslovodenja; prav tako meni, da je bistveno, da skupno podjetje organu, odgovornemu za podelitev razrešnice, predloži poročilo, ki ga pripravi njegov izvršni direktor in v njem povzame število in vrsto notranjih revizij, ki jih je opravil notranji revizor, priporočila in sprejete ukrepe na podlagi teh priporočil;

                  8.

                  glede na obseg njegovega proračuna in zapletenosti nalog meni, da bi moralo skupno podjetje ustanoviti revizijski odbor, ki bi poročal neposredno upravnemu odboru;

         Ni sporazuma o gostiteljstvu

                  9.

                  poziva skupno podjetje, naj hitro sklene sporazum o gostiteljstvu z Belgijo glede pisarn, privilegijev in imunitet ter druge podpore, ki jo podjetju zagotovi Belgija, kot je določeno v Uredbi (ES) št. 73/2008 o ustanovitvi skupnega podjetja.

         (1)  UL C 342, 16.12.2010, str. 15.

         (2)  UL L 248, 16.9.2002, str. 1.

         (3)  UL L 30, 4.2.2008, str. 38.

         (4)  UL L 357, 31.12.2002, str. 72.